stanford-oval/wikipedia huggingface dataset:
Etelä-Korean jääkiekkomaajoukkue
Sijoitukset > IIHF:n ranking

2003 – 32.
2004 – 30.
2005 – 31.
2006 – 32.
2007 – 32.
2008 – 31.
2009 – 30.
2010 – 33.
2011 – 31.
2012 – 28.
2013 – 25.
2014 – 23.
2015 – 23.
2016 – 23.
2017 – 21.
2018, helmikuu – 18.
2018, toukokuu – 16.
2019 – 17.
2020 – 18.
2021 – 19.
2022, helmikuu – 20.
Tunnettuja pelaajia

Chisun "Jim" Paek s. 1967 Seoul, edusti Kanadan maajoukkuetta
Richard Park s. 1976 Seoul, edusti Yhdysvaltain maajoukkuetta
Bryan Young s. 1986 Ontario, CAN, edustanut Koreaa vuodesta 2014 lähtien
Matt Dalton s. 1986 Ontario, CAN, edustanut Koreaa vuodesta 2016 lähtien
Alex Plante s. 1989 Manitoba, CAN, edustanut Koreaa vuodesta 2017 lähtien
Aiheesta muualla

Etelä-Korean jääkiekkoliiton sivusto (koreaksi)
Etelä-Korea nationalteamsoficehockeyssä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Five Miles Out

| Five Miles Out Mike Oldfield |
| --- | --- | --- |

Studioalbumin tiedot
 Äänitetty : 1981 – 1982, Buckinghamshire
 Julkaistu: 19. maaliskuuta 1982
 Tuottaja(t): Mike Oldfield
 Tyylilaji: progressiivinen rock
 Kesto: 49.59
 Levy-yhtiö: Virgin / Epic
Mike Oldfieldin muut julkaisut
| QE2 1980 | Five Miles Out 1982 | Crises 1983 |
Five Miles Out on vuonna 1982 julkaistu Mike Oldfieldin albumi.
Albumi jatkoi Platinum- ja QE 2 - albumien suuntaa sisältämällä lyhyempiä kappaleita Oldfieldin tyylille tunnusomaisten instrumentaalien lisäksi. Albumi antoi samalla suuntaa tulevalle, sillä se sisälsi selkeän, lauletun pop- kappaleen "Family Man", josta niin ikään lauluosuuksia sisältävän nimikappaleen ohella tuli albumin tunnetuin kappale sekä hitti. Nimikappaleella Reillyn kanssa toisena laulajana on Oldfield osaksi vokooderin kautta.
Yhdysvaltalainen Hall & Oates -duo teki "Family Man"-kappaleesta version ja hitin.
Kappaleet

Taurus II – 24.49
Family Man – 3.45
Orabidoo – 13.02
Mount Teidi – 4.10
Five Miles Out – 4.17
Kokoonpano

Maggie Reilly – laulu
Morris Pert – lyömäsoittimet, kosketinsoitin
Tim Cross – kosketinsoitin
Rick Fenn – kitara
Mike Oldfield – laulu, kitara, basso, kosketinsoitin
Mike Frye – lyömäsoittimet
Paddy Moloney – Uileann Pipes on Taurus II
Carl Palmer – lyömäsoittimet, Mount Teidi
Graham Broad – rummut, Five Miles Out
Arviot

Allmusic:
Helen A. Johansson

Helen A. Johansson vuonna 2011.
Ann Helene Elisabeth Johansson (s. 10. lokakuuta 1961 Tranås) on ruotsalainen entinen raviohjastaja. Hän on ainoa naisohjastaja, joka on voittanut maailman arvostetuimpiin ravikilpailuihin kuuluvan Prix d'Amériquen. Johansson ohjasti tamman Ina Scot kilpailun voittoon vuonna 1995.
Lisäksi hänen saavutuksiinsa kuuluvat muun muassa Oslo Grand Prixin sekä Napolin Gran Premio Lotterian voitot Ina Scotilla. Johansson on Maria Burdovan ja Jennifer Tillmanin ohella ainoa nainen, joka on ohjastanut Elitloppetin finaalissa. Johansson lopetti raviohjastajan uransa jo 1990-luvun lopussa, mutta jatkoi edelleen valmennustoimintaa.
Aiheesta muualla

Kuvia tai muita tiedostoja aiheesta Helen A. Johansson Wikimedia Commonsissa
Heino Pätiälä

| Heino Pätiälä> Henkilötiedot |
| --- | --- |
Syntynyt: 3. joulukuuta 1880 Asikkala
Kuollut: 19. huhtikuuta 1950 (69 vuotta) Ruokolahti
Kansalaisuus:   Suomi
Ammatti:  pastori
Vanhemmat:  Karl Gustaf Pätiälä ja Adolfina Gustava Eskola
Puoliso:  Alma Maria von Essen (vih. 1905)
Sukulaiset:  sisar Hanna Rauta, veli Väinö Pätiälä
Muut tiedot
Järjestö:  Suomen vapaa evankelis-luterilainen seurakuntaliitto
Heino Johannes Pätiälä (3. joulukuuta 1880 Asikkala – 19. huhtikuuta 1950 Ruokolahti) oli uskonnollinen kirjailija, evankeliseen herätysliikkeeseen lukeutunut pappismies, Orpokotiyhdistys Siunaukselan perustaja, Suomen vapaan evankelis-luterilaisen seurakuntaliiton perustaja sekä esperantisti.
Pätiälän vanhemmat olivat maanviljelijä, taloustirehtööri Kalle Kustaa Pätiälä ja Adolfina Gustava Eskola. Hän pääsi ylioppilaaksi 1901 Hämeenlinnan lyseosta ja suoritti teologian erotutkinnon 1906 Helsingin yliopistossa. Pätiälä vihittiin papiksi 1907.
Pätiälä oli Suomen luterilaisen evankeliumiyhdistyksen asiamiehenä 1907–1911 ja toimi sitten Bergön kirkkoherrana 1911–1917. Hän hoiti sen jälkeen vuoteen 1923 saakka apulaispapin tehtäviä eri seurakunnissa. Uskonnonvapauslain tultua voimaan 1923 vapaakirkon muodostamista kannattava ryhmä, jota johtivat papit Heino Pätiälä, B. A. Uusitalo ja Aijal Wegelius, erosi Suomen evankelis-luterilaisesta valtionkirkosta, koska heidän mielestään kirkko ei ollut sitoutunut luterilaisiin tunnustuskirjoihin. Tässä yhteydessä Pätiälä erosi myös papin virasta.
Ryhmä perusti sitten 1923–1924 evankelisluterilaisia vapaaseurakuntia Luopioisiin, Lahteen, Hämeenlinnaan, Tampereelle, Veteliin ja Marttilaan. Liike jakaantui oppiriitojen vuoksi kahtia 1928, ja kuusi seurakunnista liittyi Pätiälän johtamaan Suomen vapaaseen evankelisluterilaiseen seurakuntaliittoon. Loput yhdeksän seurakuntaa muodostivat Suomen Vapaan Evankelisluterilaisen Kirkon (vuodesta 1967 Suomen tunnustuksellinen luterilainen kirkko (STLK).
Heino Pätiälä oli naimisissa vuodesta 1905 Alma Maria von Essenin (af Zellie) kanssa. Kirjailija Hanna Rauta oli Heino Pätiälän sisar.
Teoksia

Nimellä H. J. Pätiälä:
Ristin salaisuus : raamatullinen sovinto-oppi. Suomen luth. evank.-yhdistys, Helsinki 1908
Lasten saarnakirja ; ensimäisen vuosikerran evankeliumeista toimittaneet Emerik Lyytinen ja Heino Pätiälä. Suomen luth. evank.-yhdistys, Helsinki 1909
Raamatun oppi sovituksesta : pastoraalikirjoitus. Tekijä, Helsinki 1909
Ijankaikkisesti kelpaava uhri : sovituksen käsittelyä. Tekijä, Helsinki 1910
Kokonainen Kristus ja täydellinen Golgata : vastaus Rovasti A. Aimosen kirjaa: "Lieneekö Kristus jaettu". Tekijä, Tampere 1913
Mitä Raamattu sanoo orvosta? : myydään Orpokoti "Siunaukselan" hyväksi. Tampere 1915
Raamatullinen uskonoppi ; kirj. H. J. Pätiälä, P. J. I. Kurvinen. Hämeenlinna 1920
La valoro de la biblio : el "Kristana espero". Kristana esperantista ligo, Vaasa 1921
La evangelio al ciu homo : prediko dum la XIV:a kongreso de esperanto en Helsinki en la pregejo de Kallio la 9:an de augusto 1922. Helsinki 1922
Ulos leiristä : alustus Hämeenlinnan keskustelukokouksessa joulukuun 5 p:nä 1922 : kokouksen päätöksestä julkaistu. Luth. kirja- ja taidekauppa, Hämeenlinna 1922
Uskovien yhteys ja ero väärästä yhteydestä : alustus Hämeenlinnan keskustelukokouksessa maaliskuun 19 p:nä 1923 : kokouksen yksimielisestä päätöksestä julkaistu. Luth. kirja- ja taidekauppa, Hämeenlinna 1923
"Yhdellä uhrilla" : kolme keskustelua lunastusopista. Tekijä, Tampere 1925
Ymmärrätkö mitä luet? : lunastusopin katkismus. Tekijä, Tampere 1926, 2. painos Suomen vapaa evankelis-luterilainen seurakuntaliitto, Tampere 1965
Valtio, kirkko ja seurakunta. Tekjä, Vaasa 1927
Näsijärven onnettomuus : Raamatun valossa. Tekijä, Vaasa 1929, 2. painos 1930
Sielun arvo. Tekijä, Vaasa 1929
La eterna evangelio. Dua libreto ; eld. H. J. Pätiälä. Turku 1930
La eterna evangelio. Unua libreto ; eld. H. J. Pätiälä. Turku 1930
La eterna evangelio. Tria libreto ; eld. H. J. Pätiälä. Turku 1931
Me etsimme tulevaa kaupunkia : Hebrealaiskirjeen mukaan. Tekijä, Tampere 1935
La eterna evangelio. Kvara libreto ; toim. H. J. Pätiälä. Misia rondo, Veteli 1937
La eterna evangelio. Kvina libreto ; toim. H. J. Pätiälä. Misia rondo, Veteli 1938
Pikatieto kuoleville ; kirj. H. P. Tampere 1939
Isänmaan puolustajat ; kirj. H. P. Tekijä, Turku 1940
Jumala tahtoo sinuakin autuaaksi ; kirj. H. P. Tekijä, Turku 1940
Maamme ja vapautemme vartija! ; kirj. H. P. Tekijä, Turku 1940
Parempi tavara, joka pysyy ; kirj. H. P. Tekijä, Turku 1940
Rautainen valtikka ; kirj. H. P. Tekijä, Turku 1940
Päivä päivältä. Tampere 1943, 2. painos Suomen vapaa evankelislutherilainen seurakunta, Tampere 1962, 3. painos H. J. Pätiälä, Tampere 1980, 4. lyh. painos SLEY-kirjat, Helsinki 1990, 4. painos 2009
Otollinen aika : kirja lapsille. Suomen vapaa ev.-lut. seurakuntaliitto, Helsinki 1946
Saarnaa sanaa 1. Suomen vapaa evankelisluterilainen seurakuntaliitto 1951
Sanan valossa : Raamatun tutkistelua eräiden Uuden testamentin kirjojen johdolla. Suomen vapaa evankelisluterilainen seurakuntaliitto, Helsinki 1955
Matkan varrelta. Suomen luterilainen evankeliumiyhdistys, Helsinki 1977
Hyvä asia ; valokuvat Seppo Syväniemi. Suomen vapaa evankelisluterilainen seurakuntaliitto, Tampere 1991
Suomennoksia

Ernst August Lundqvist : Suuri sovintopäivä ; suom. Ensiö Takala ja Heino Pätiälä. A. Karén, Hämeenlinna 1904
Fries

Fries on muun muassa seuraavien henkilöiden sukunimi:
Adriaen de Fries tai Vries (n. 1556–1626), alankomaalainen kuvanveistäjä
Elias Magnus Fries (1794–1878), ruotsalainen kasvi- ja sienitieteilijä, ruotsalaisen sienitieteen isä
Karl Theophil Fries (1875–1962), saksalainen kemisti ja professori
Liv Lisa Fries (s. 1990), saksalainen näyttelijä
Theodor Magnus Fries (1832–1913), ruotsalainen kasvitieteilijä ja tutkimusmatkailija, Elias Magnus Friesin poika
William Fries eli C. W. McCall (1928–2022), yhdysvaltalainen countrylaulaja.
Haukilammi (Hämeenlinna, Takaperä)

| Haukilammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°10′02″N, 24°58′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ormajoen valuma-alue (35.79)
Laskujoki:  metsäoja Kyynäröjärveen 
Järvinumero:  35.792.1.004
Mittaustietoja
Pinnankorkeus:  126,1 m  
Rantaviiva:  0,985 km  
Pinta-ala:  4,807 ha  
Saaria:  ei saaria 
 fiHaukilammi 
Haukilammi  on Kanta-Hämeessä Hämeenlinnassa  sijaitseva lampi.
Maantietoa

Lammen pinta-ala on 4,8 hehtaaria ja se on 400 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,0 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Ormajärven valuma-alueeseen (35.792) se kuuluu. Lammen vedenpinnan korkeus on 126,1 metriä mpy.
Erik Nevland

| 0 | 1 | 2 |
| --- | --- | --- |

Henkilötiedot
Koko nimi: Erik Nevland
Syntymäaika: 10. marraskuuta 1977 (ikä 46)
Syntymäpaikka:  Stavanger, Norja
Pelipaikka: hyökkääjä
Pituus: 178 cm
Junioriseurat
:  Viking FK  Manchester United FC
Seurat
| Vuodet | Seura | O (M) |
| 1995–1997 1998–2000 1999 2000 2000–2004 2004–2008 2008–2010 2010–2012 |  Viking FK  Manchester United →  Viking FK →  IFK Göteborg  Viking FK  FC Groningen  Fulham FC  Viking FK | 14 (5) 1 (0) 8 (3) 4 (0) 113 (54) 95 (43) 52 (9) 54 (16) |
Maajoukkue
| 1996–1997 1997–1999 2002 2001–2009 |  Norja U20  Norja U21  Norja B  Norja | 003 0(1) 022 0(1) 002 0(0) 008 0(0) |
 Seurajoukkueuran tilastot kattavat vain kansalliset sarjat, päivitetty 25. joulukuuta 2012.  Maajoukkueuran tilastot päivitetty 21. elokuuta 2009.
Erik Nevland (s. 10. marraskuuta 1977 Stavanger) on norjalainen jalkapalloilija, pelipaikaltaan hyökkääjä. Hän pelasi vuonna 2012 päättyneellä urallaan kotimaansa lisäksi Englannissa, Ruotsissa ja Alankomaissa. Hän pelasi Norjan miesten maajoukkueessa kahdeksan maaottelua vuosina 2001–2009.
Ura

Nevland aloitti ammattilaisuransa Viking Stavangerista, josta siirtyi kaudeksi 1998-1999 Englannin valioliigaan ja Manchester Unitedin joukkueeseen. Nevland ei onnistunut kuitenkaan murtautumaan Manchesterin kokoonpanoon ja pelasi vain yhden ottelun joukkueessa. Hän siirtyi kaudeksi 2000 takaisin Stavangeriin, jossa pelasi vuosina 2000–2004 113 ottelua ja iski niissä komeasti 54 maalia. Tämän jälkeen Nevland pelasi neljä vuotta kausina 2004–2008 FC Groningenin joukkueessa Hollannissa ja teki lähes samalla prosentilla maaleja: 53 maalia 116 ottelussa. Nykyisin Nevland edustaa Fulhamia valioliigassa, kun Roy Hodgson hankki hänet tammikuussa 2008 auttamaan joukkueen säilymisessä sarjassa. Nevland osoittautuikin hyväksi hankinnaksi ja teki muutaman tärkeän maalinkin.
Friends Will Be Friends

| ”Friends Will Be Friends” Queen |
| --- | --- | --- |

Singlen tiedot
 Albumilta: A Kind of Magic
 B-puoli: ”Friends Will Be Friends (Extended Version) Gimme The Prize (Kurgan’s Theme)”
 Äänitetty : 1985–1986
 Julkaistu: 9. kesäkuuta 1986
 Formaatti: 7"- ja 12" vinyyli
 Tekijä(t): Freddie Mercury, John Deacon
 Tuottaja(t): Queen, Reinhold Mack
 Tyylilaji: rock
 Kesto: 04.07
 Levy-yhtiö: EMI, Capitol
Listasijoitukset
 4. (Irlannin singlelista) 14. (Britannian singlelista)
Queenin muut singlet
| ”One Year of Love” 1986 | ”Friends Will Be Friends” 1986 | ”Pain Is So Close to Pleasure” 1986 |
Friends Will Be Friends on brittiläisen Queen-yhtyeen single heidän kahdenneltatoista studioalbumiltaan A Kind of Magic. Kappale on julkaistu kesäkuussa 1986. Friends Will Be Friendsin ovat tehneet Queenin laulaja Freddie Mercury ja basisti John Deacon.
Friends Will Be Friends on ensimmäinen ja ainoa kappale, jonka Queen on esittänyt konserteissaan We Are the Championsin ja We Will Rock Youn välissä sitten vuoden 1977 News of the World Tour -kiertueen.
Friends Will Be Friends oli Irlannin singlelistalla parhaimmillaan neljäs ja Britannian singlelistalla parhaimmillaan neljästoista.
Aiheesta muualla

Discogs
Ernie Collett

Ernie Collett voi tarkoittaa ainakin seuraavia henkilöitä:
Ernie Collett (1914–1980), englantilainen jalkapalloilija
Ernie Collett (1895–1951), kanadalainen jääkiekkomaalivahti ja olympiavoittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ernie Collett”, voi hakea sivunnimihaulla, laajalla sivunnimihaulla tai tekstihaulla.
Haukilampi (Suonenjoki, Mäkränkylä)

| Haukilampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°33′34″N, 26°58′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  puro Vääräjärveen 
Järvinumero:  14.799.1.010
Mittaustietoja
Pinnankorkeus:  138,6 m  
Pituus:  350 m  
Leveys:  70 m  
Rantaviiva:  0,746 km  
Pinta-ala:  1,536 ha  
Suurin syvyys:  9,6 m  
Saaria:  ei saaria 
 fiHaukilampi 
Haukilampi  on Pohjois-Savossa Suonenjoella  Mäkränkylän lähellä sijaitseva lampi.
Maantietoa

Lampi on 350 metriä pitkä, 70 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Kourujoen valuma-alueeseen (14.799) se kuuluu. Lammen vedenpinnan korkeus on 138,6 metriä mpy.
Ernie Banks

Ernie Banks
Ernest ”Ernie” Banks (31. tammikuuta 1931 Dallas, Texas – 23. tammikuuta 2015 Chicago, Illinois) oli yhdysvaltalainen baseballpelaaja. Hän pelasi koko Major League Baseball -uransa (1953–1971) Chicago Cubsissa. Vetäytymisensä jälkeen hän aloitti työnsä valmentajana, ja vuonna 1977 hänet valittiin Baseball Hall of Fameen.
Hemming Gadh

Hemming Gadh (1450–1520) oli ruotsalainen poliitikko ja katolinen piispa, joka eli vaiheikkaan elämän ja teloitettiin Raaseporin linnan Hirsipuunmäellä nykyisessä Raaseporin kaupungissa.
Gadh opiskeli Rostockin yliopistossa. Vuonna 1479 hänestä tuli arkkipiispan kansleri, ja samana vuonna Sten Sture vanhempi lähetti Gadhin lähettilääkseen Roomaan. Vuosina 1510–1512 Gadh oli Ruotsin suurlähettiläänä Lyypekissä. Hän sekaantui useisiin sotilasoperaatioihin, muun muassa Kalmarin linnan valtaukseen. Linköpingin piispana oli Henrik Tideman. Sanotaan Hemming Gadhin järjestäneen hänen murhansa Linköpingin piispanvirkaa tavoitellessaan[lähde? ]. Hemming Gadh valittiin Linköpingin piispaksi vuonna 1501. Hemming Gadh oli ensin Sture-puolueen kannattaja, mutta vaihtoi sitten puolta ja ryhtyi Kristian II:n kannattajaksi. Kuningas Kristian II ei täysin häneen luottanut ja määräsi lopulta joulukuussa 1520 hänet teloitettavaksi.
Kirjailija Sakari Topelius piirtää omaleimaisen kuvan Hemming Gadhista teoksessaan Jungarin taru. Hän sanoo Gadhin edustaneen jonkinlaista jesuiittojen edeltäjää: mustassa kaavussaan salaisen kamarin hämärissä piileksivää harmaata eminenssiä. Tosin Topelius ottaa huomattavia taiteellisia vapauksia esimerkiksi kuvatessaan Gadhin loppua, kuten väittäessään Gadhin tulleen hirttämisen sijaan mestatuksi, eikä edes pyövelinkirveellä vaan tavallisella veistokirveellä. Mestaajana oli Topeliuksen mukaan Rolof Matinpoika, joka virallisen historian mukaan oli viimeinen Kalmarin unionin ajan Viipurin linnan komentaja. Valtaneuvos Ivar Fleming päästi hänet vapaana lähtemään Suomesta – mistä suomalainen ylimys Nils Månsson Grabbe oli todella vihoissaan kirjailija Santeri Ivalon mukaan; Grabbe oli vannonut hirttävänsä tanskalaisen kostona monien ystäviensä tappamisesta .
Gadh on myös henkilöhahmo Mika Waltarin romaanissa Mikael Karvajalka, jossa päähenkilö saa lopulta kuningas Kristianilta tehtäväkseen hänen teloittamisensa.
Erien piirikunta (Pennsylvania)

Erien piirikunta (engl. Erie County) on Yhdysvaltojen Pennsylvanian osavaltiossa sijaitseva piirikunta. Sen väkiluku oli 270 876 vuonna 2020. Piirikunnan hallintokeskus on Erien kaupunki, joka on myös piirikunnan suurin kunta. Piirikunta on perustettu vuonna 1800.
Väestö

Vuonna 2020 Erien piirikunnan 270 876 asukkaasta valkoisia oli 86,8 %, mustia 8,0 %, aasialaisia 2,1 % ja alkuperäisasukkaita 0,3 %. Asukkaista 7,0 % puhui kotonaan jotain muuta kieltä kuin englantia ja 4,4 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Erien piirikunta (Pennsylvania) Wikimedia Commonsissa
Erigeron chrysopsidis

| Erigeron chrysopsidis |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Asterales
Heimo::  Asterikasvit Asteraceae
Suku::  Kallioiset Erigeron
Laji::  chrysopsidis
Kaksiosainen nimi
 Erigeron chrysopsidis  A.Gray 
Infobox OKNimi-testi OK: 
Erigeron chrysopsidis on kallioisten (Erigeron) sukuun ja asterikasvien heimoon kuuluva monivuotinen ruohovartinen kasvilaji. Tieteellisen nimen sille on antanut Asa Gray vuonna 1884. Laji jaetaan kahteen muunnokseen: E. chrysopsidis var. austiniae (Greene) G.L.Nesom ja E. chrysopsidis var. brevifolius Piper. Muunnos austiniae on luokiteltu myös eri lajiksi Erigeron austiniae Greene.
Levinneisyys

Erigeron chrysopsidis kasvaa luonnonvaraisena Yhdysvaltojen länsiosassa Idahon, Kalifornian, Nevadan, Oregonin ja Washingtonin alueella.
Aiheesta muualla

Integrated Taxonomic Information System (ITIS) (Tieto sivustolta löytyvästä ladattavasta tietokannasta) itis.gov.  26. helmikuuta 2019. Viitattu 4. huhtikuuta 2019. (englanniksi)
Hassler M.: World Plants: Synonymic Checklists of the Vascular Plants of the World worldplants.webarchiv.kit.edu. Arkistoitu 18.3.2019. Viitattu 23. maaliskuuta 2019. (englanniksi)
Five Nights at Freddy's: Into the Pit

| Five Nights at Freddy's: Into the Pit |
| --- | --- |

Kehittäjä:  Mega Cat Studios
Julkaisija:  Mega Cat Studios
Jakelija:  Steam
Pelisarja:  Five Nights at Freddy’s
Julkaistu:  8. elokuuta 2024
Lajityyppi:  toimintaseikkailu, kauhu
Pelimuoto:  yksinpeli
Alusta:  Microsoft Windows
Lisenssi:  Suljettu lisenssi
Jakelumuoto:  Blu-ray-levy, digitaalinen jakelu ja pelimoduuli
Lisää peliartikkeleitaVideopelien teemasivulla
Infobox OK  : 
Five Nights at Freddy's: Into the Pit on Mega Cat Studiosin kehittämä ja julkaisema Five Nights at Freddy’s -pelisarjaan kuuluva toimintaseikkailukauhupeli. Peli julkaistiin sarjan 10-vuotissyntymäpäivänä 8. elokuuta 2024. Peli on tarkoitus julkaista myös konsoleille.
Juoni

Oswald on kyllästynyt siihen, että hänen isänsä vie hänet aina työpäivän ajaksi ränsistyneeseen Jeff's pizza -pizzeriaan. Hän päättää antaa isälleen opetuksen piiloutumalla pallomereen, josta tulisi esiin, kun hänen isänsä on ensin etsinyt häntä huolestuneena. Oswald kuitenkin päätyy pallomerestä menneeseen aikaan, jolloin pizzeria oli vielä suosittu. Kuitenkin yhtäkkiä jokin hyökkää ja kaikki pakenevat. Hyökkääjä paljastuu pelin pääantagonistiksi, Yellow Rabbitiksi. Oswald onnituu pääsemään pallomereen ja takaisin omaan aikaansa. Vastassa häntä odottaa hänen isänsä ja Jeff. Jeff poistuu paikalta ja pian tämän jälkeen Yellow Rabbit ilmestyy pallomerestä kidnapaten Oswaldin isän. Pelissä Oswald yrittää pelastaa isäänsä viiden yön ajan.
Juoni > Lopetukset

Pelissä on viisi eri lopetusta:
Yhden tähden lopetuksessa tai huonossa lopetuksessa Oswald onnistuu pelastamaan isänsä, mutta juuri, kun he pääsevät pallomerestä nykyaikaan, Yellow Rabbit kidnappaa Oswaldin. Lopetuksen saa, kun selviytyy normaalisti kaikki viisi yötä eikä kerää kaikkia isän tavaroista.
Kahden tähden lopetuksessa tai hyvässä lopetuksessa Oswald onnistuu pelastamaan isänsä ja kummatkin pelastuvat. Kuitenkin lopputekstien jälkeisessä kohtauksessa Yellow Rabbit tappaa Jeffin. Lopetuksen saa, kun selvityy öistä ja kerää kaikki isän tavarat.
Kolmen tähden lopetus tai todellisessa lopetuksessa on muuten sama kuin kahden tähden, mutta lopputekstien jälkeen Jeffin kuoleman sijasta tämä on päättänyt tehdä pizzeriastaan paremman, ja nyt se kukoistaa ja on täynnä asiakkaita. Lopetuksen saa läpäisemällä pelin sisäiset Good Job, Grant Her Wish ja Pick Up Balloons -arcadepelit ja saamalla kahden tähden lopetus.
Nähdään isä -lopetuksessa Oswald päättää luovuttaa ja pakenee menneessä ajassa pois ravintolasta. Tämän lopetuksen saa, kun menneessä ihmiset alkavat kiljumaan ja pakenemaan, ja tämän jälkeen pelaaja menee etuovelle, ja yrittää tarpeeksi kauan mennä ulos. Lopetuksen voi saada vielä toisena yönä tekemällä saman Chican kohtaamisen jälkeen. Lopetuksen voi saada vielä tämän jälkeen löytämällä Miken ja pakenemalla pääovelle, kun Yellow Rabbit alkaa jahtaamaan.
Mikä minä olen? tai nollan tähden lopetuksessa Oswald onnistuu melkein pelastamaan isänsä, mutta Yellow Rabbit onnistuu kidnappaamaan hänet. Tämän jälkeen Oswald herää pizzerian lavalta ja yllättäen viholliset käyttäytyvät ystävällisesti. Oswald kävelee Freddyn, Bonnien ja Chican ohi. Kun hän pääsee Yellow Rabbitin luokse, hänen silmänsä alkavat hehkua valkoisina. Lopetuksen saa pelastamalla juhlahuoneen tytön ja juuri, kun Oswald on pääsemässä isänsä kanssa nykyaikaan ja Yellow Rabbit hyökkää, tätä hyökkäystä ei saa torjua.
Hahmot

Oswald on pelin päähenkilö, jota pelaaja ohjaa. Hän yrittää pelastaa isänsä. Hänen on tehtävä tämä yksin, koska hänen äitinsä ja pizzerian omistaja Jeff eivät usko isälle sattuneen mitään.
Yellow Rabbit (suom. Keltainen Kani) on pelin pääantagonisti. Hän kidnappaa Oswaldin isän ja yrittää napata Oswaldinkin tämän yrittäessä löytää ja pelastaa isänsä. Hän ottaa isän muodon, mutta Oswaldin äiti ja Jeff eivät huomaa eroa.
Oswaldin isä on pelissä pelastettava hahmo, jonka Yellow Rabbit kidnappaa. Jotta tätä ei huomattaisi ja tämä voisi estää Oswaldia lähtemästä pizzeriaan pelastamaan isäänsä, Yellow Rabit ottaa isän muodon. Hän onnistuu huijaamaan muita, mutta Oswald tietää totuuden.
Jeff on pizzerian omistaja, joka ei tiedä mitä siellä tapahtuu.
Freddy Fazbear on yksi vihollisista. Vaikka hän on pelisarjan päähenkilö, tässä pelissä hän on pienessä roolissa. Yellow Rabbit ottaa avukseen yksi kerrallaan Chican, Bonnien ja viimeiseksi Freddyn.
Chica on yksi vihollisista. Yellow Rabbit ottaa hänet ensimmäisenä apuun Oswaldin nappaamiseen. Chican heikkous on ruoka.
Bonnie on yksi vihollisista. Yellow Rabbit ottaa hänet toisena apuun Oswaldin nappaamiseen. Bonnien heikkous on hänen kitaransa.
Oswaldin äiti on sairaanhoitaja. Oswald yrittää kertoa hänelle, että isän muodon ottanut Yellow Rabbit ei oikeasti ole isä. mutta äiti ei usko.